section_heading: Dizajn
paragraph_text: Tijekom razvoja i dizajna Denel AH-2 helikoptera, u obzir je uzeta činjenica da južnoafričke zračne snage tijekom desetljeća imaju iskustva o korištenju helikoptera na otežanom afričkom okruženju. Tako je AH-2 dizajniran za korištenje na duže vrijeme bez sofisticirane podrške. Osim kao jurišni helikopter, AH-2 može poslužiti i kao srednje transportni helikopter opremljen s osnovnom opremom. Kao takav, AH-2 može prenijeti teret i četiri vojnika.